**A o lăsa de azi pe mâine**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Într-o zi caniculară,

un munte guraliv gândea:

Statul ăsta mă omoară... -

Nu-i pasă, bre, de nimenea!

Zi după zi trag ca prostul,

an dupa an, veac după veac;

nici nu știu ce e concediul

și-un singur drept am - să m-atac!

M-aș duce și eu la mare

pentru-a mă răcori puțin,

sau măcar pe la pădure

la umbra ei să-mi mai revin.

(Nu credeam, codrii, a-mi vedea

tăiați în așa ritm acerb;

erau odat' mândria mea,

acuma fierb fiind imberb.)

M-aș duce înapoi la daci

ce-mi amintesc c-aveau respect,

să-i întreb de-acești pui de draci

se trag din ei - ar fi suspect!

(Oare-au trecut prea mulți pe-aici,

iar geții, popor primitor,

din ce erau, în hoți calici,

s-au transformat, ușor, ușor?)

M-aș duce-n lume, dar mi-e drag

de-acest pământ, n-am cum să fug,

plus că, străini, prea-n pace-și trag,

din el, mai tot ce-i bun de plug.

(Ce-ar zice cei ce-au tot murit

s-apere-n timp România,

acum, pe bani, c-am convenit,

tembel, a-nstrăina glia?)

M-aș duce-n țară-n lung și-n lat,

s-arunc nădufu'-ntr-un seif,

trezind românul leșinat,

chiar dacă-i muncă de Sisif.

("A fura ca-n codru" iată

o spusă contra naturii… -

când prea-i generalizată,

oameni buni, dispar și codrii!)

Dar unde nu m-aș mai duce,

se-amăgea el cu grație,

îns-acu' nu-i chip și pace

că-s rupt de-o insolație…